Tanpa China, “Black Panther: Wakanda Forever” Masih Mampu Kutip AS$330 Juta Dolar Pada Minggu Pertama
(L-R): Alex Livinalli as Attuma and Mabel Cadena as Namora in Marvel Studios’ Black Panther: Wakanda Forever. Photo courtesy of Marvel Studios. © 2022 MARVEL. (L-R): Alex Livinalli as Attuma and Mabel Cadena as Namora in Marvel Studios’ Black Panther: Wakanda Forever. Photo courtesy of Marvel Studios. © 2022 MARVEL. Black Panther: Wakanda Forever mengulangi kejayaan filem pertama apabila merekodkan kutipan AS$330 juta seluruh dunia pada minggu pertama tayangannya.  Walaupun tidak mencapai sasaran kutipan AS$365 juta, ia masih boleh dianggap mengagumkan, lebih-lebih lagi selepas filem sekuel itu diharamkan tayangan di China.  Filem arahan Ryan Coogler itu memperoleh kutipan AS$180 juta di pasaran domesik AS, menepati jangkaan penganalisis, dan AS$150 juta dipasaran antarabangsa.  Ini meletakkan filem sekuel itu sebagai pembukaan kedua tertinggi tahun ini, hanya di belakang satu lagi sekuel MCU, Doctor Strange in the Multiverse of Madness. Doctor Strange in the Multiverse of Madness Black Panther 2 juga mencipta rekod baharu untuk kutipan minggu pembukaan terbesar bagi bulan November, mengatasi rekod 9 tahun yang dipegang The Hunger Games: Catching Fire.  Selain itu juga, angka AS$150 juta yang dicatatkannya meletakkan ia sebagai kutipan minggu pembukaan antarabangsa ke-5 tertinggi dalam era pandemik.  Kutipan domestik AS filem itu turut mengatasi kutipan Black Adam, yang mengumpul AS$151 juta selepas empat minggu ditayangkan di pawagam.  Black Panther: Wakanda Forever sekali lagi diarahkan oleh Ryan Coogler daripada lakon layar yang ditulis olehnya bersama Joe Robert Cole. Ia menyaksikan banyak pelakon asal kembali, termasuk Lupita Nyong’o sebagai Nakia, Danai Gurira sebagai Okoye, Angela Bassett sebagai Ramonda, Martin Freeman sebagai Everett K. Ross, Letitia Wright sebagai Shuri, Winston Duke sebagai M’Baku, dan Florence Kasumba sebagai Ayo. Menyertai mereka ialah pendatang baharu francais seperti Tenoch Huerta (Narcos: Mexico) sebagai Namor, Michaela Coel (I May Destroy You) sebagai Aneka, Mabel Cadena sebagai Namora, dan Alex Livinalli sebagai Attuma.